**УКАЗАНИЯ ЗА УЧАСТИЕ ПРИ ВЪЗЛАГАНЕ НА ОБЩЕСТВЕНА ПОРЪЧКА НА СТОЙНОСТ ПО ЧЛ. 20, АЛ. 3, Т. 2 ОТ ЗАКОНА ЗА ОБЩЕСТВЕНИТЕ ПОРЪЧКИ С ПРЕДМЕТ: „ПРОВЕЖДАНЕ НА МЕДИЦИНСКИ ПРЕГЛЕДИ И ИЗСЛЕДВАНИЯ НА РАБОТЕЩИТЕ В БЪЛГАРСКАТА НАРОДНА БАНКА“**

1. ОБЩИ УСЛОВИЯ

Тези указания определят правилата за подготовка и представяне на офертите за участие при възлагане на обществена поръчка на стойност по чл. 20, ал. 3, т. 2 от Закона за обществените поръчки (ЗОП), както и условията и реда, при които ще се избере изпълнител на поръчката в съответствие със ЗОП и Правилника за прилагане на Закона за обществените поръчки (ППЗОП).

**Правно основание за провеждане на обществената поръчка**

Чл. 187, ал.1, във вр. с чл. 186 и чл. 20, ал. 3, т. 2 от ЗОП.

В съответствие с чл. 195 от ЗОП, за неуредените в настоящата обява условия по провеждането на обществената поръчка се прилагат разпоредбите на част първа и втора от ЗОП и ППЗОП.

1. УКАЗАНИЯ ЗА ПОДГОТОВКА НА ОФЕРТИТЕ

Участник в обществената поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги свързани е предмета на поръчката съгласно законодателството на държавата, в която то е установено.

При подготвяне на офертата всеки участник трябва да се придържа точно към обявените от възложителя условия.

В случай, че участникът е обединение, следва да представи **копие на договора за обединение**, а когато в договора не е посочено лицето, което представлява участниците в обединението - **и документ, подписан от лицата в обединението, в който се посочва представляващият**.

Забележка: В договора за обединение задължително се посочват правата и задълженията на участниците в обединението; разпределението на дейностите и отговорността между партньорите съгласно предмета на обществената поръчка; дейностите, които ще изпълнява всеки член на обединението, партньорът, който ще представлява обединението за целите на обществената поръчка; клауза за солидарна отговорност; както и ангажимент същите лица да останат в обединението до крайния срок на изпълнение на договора.

Когато участник в обществената поръчка **е обединение, което не е юридическо лице, се прилага разпоредбата на чл. 59, ал. 6 от ЗОП**. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя код по БУЛСТАТ или еквивалентни документи съгласно законодателството на държавата, в която обединението е установено. **Лице, което участва в обединение - участник в поръчката, не може да представя самостоятелна оферта**. Едно физическо или юридическо лице може да участва само в едно обединение. Обединението може да докаже изпълнението на критериите за подбор с капацитета на трети лица при спазване на условията по чл. 65, ал. 2-4 от ЗОП.

Участник в настоящата обществена поръчка може да използва подизпълнител. Когато се предвижда **участие на подизпълнител, следва да се спазят изискванията на чл. 66 от ЗОП**.

Участникът може да се позовава на капацитета на трети лица, по отношение на критериите, свързани с технически способности и професионална компетентност.

Клон на чуждестранно лице може да е самостоятелен участник в обществената поръчка, ако може самостоятелно да подава оферта и да сключва договори съгласно законодателството на държавата, в която е установен. В тези случаи, ако за доказване на съответствие с изискванията за технически и професионални способности клонът се позовава на ресурсите на търговеца, клонът представя доказателства, че при изпълнение на поръчката ще има на разположение тези ресурси.

Всички оферти се представят на български език.

Всеки участник има право да представи само една оферта. Лице, което участва в обединение или е дало съгласие да бъде подизпълнител на друг кандидат или участник, не може да подава самостоятелна оферта. В обществената поръчка едно физическо или юридическо лице може да участва само в едно обединение.

По офертата не се допуска никакви вписвания между редовете, изтривания или корекции.

Документите и данните в офертата **се подписват само от лица с представителни функции съгласно актуалното състояние или от изрично упълномощени за това лица**. Във втория случай се изисква да се **представи пълномощно за изпълнението на такива функции.**

Участниците могат да посочват в офертите си информация, която смятат за конфиденциална във връзка с наличието на търговска тайна. Когато участниците са се позовали на конфиденциалност, съответната информация не се разкрива от възложителя. Участниците не могат да се позовават на конфиденциалност по отношение на предложенията от офертите им, които подлежат на оценка.

**Представените образци в документацията за участие и условията, описани в тях, са задължителни за участниците**. **Предложенията на участниците трябва да бъдат напълно съобразени с тези образци. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.**

При писмено искане, направено до три дни преди изтичането на срока за получаване на оферти, възложителят публикува най-късно на следващия работен ден в профила на купувача писмени разяснения по условията на обществената поръчка.

Документацията за участие е публикувана на интернет страницата на БНБ, в раздел „Профил на купувача“ на адрес:

<http://www.bnb.bg/AboutUs/AUPublicProcurements/AUPPList/PP_01224-2017-INV_08_BG>

Разходите за изработването на офертите са за сметка на участниците. Спрямо Възложителя участниците **не могат** да предявяват каквито и да било претенции за разходи, направени от самите тях по подготовката и подаването на офертите им, независимо от резултата или самото провеждане на обществената поръчка.

1. ОПИСАНИЕ НА ПОРЪЧКАТА
2. Обект на поръчката – услуги.
3. **Предмет:** „Провеждане на медицински прегледи и изследвания на работещите в Българската народна банка“.

Настоящата обществена поръчка включва:

2.1.  Обществената поръчка включва провеждане на медицински прегледи и изследвания на работещите в БНБ, документиране и предаване на резултатите от проведените медицински прегледи и изследвания, при спазване на изискванията за качествено медицинско обслужване. Пакетът от медицински прегледи и изследвания, както и изискванията за качествено медицинско обслужване са посочени в приложената Техническа спецификация - Приложение № 1.

Провеждане на медицински прегледи и изследвания на работещите в БНБ по 2 (две) обособени позиции, както следва:

**Обособена позиция № 1** – Медицински прегледи и изследвания на работещите в гр. София. Пакетът от медицински прегледи и изследвания е за приблизително 792 работещи, от които 510 жени и 282 мъже.

**Обособена позиция № 2 –** Медицински прегледи и изследвания на работещите в градовете Пловдив, Варна, Бургас, Плевен и Смолян. Пакетът от медицински прегледи и изследвания е за приблизително 75 работещи, от които 45 жени и 30 мъже.

Обособена позиция № 2 се възлага по реда, валиден за индивидуалната ѝ стойност, на основание чл. 21, ал. 6 от ЗОП, чрез директно възлагане. Участниците при участието си в настоящата обществена поръчка, не следва да подават оферти по тази обособена позиция..

Изискванията за качествено медицинско обслужване и за изпълнение на обществената поръчка са посочени в:

а) Техническата спецификация – Приложение № 1 и

б) Техническо предложение за изпълнение на поръчката на избрания за изпълнител участник за обособена позиция № 1 – Приложение № 2.

в) Представянето на участника – Приложение № 4 за обособена позиция № 1.

3. Срок за изпълнение – Срокът за изпълнение на обществената поръчка се определя съгласно изискванията посочени в т. 5 и т. 6 от Техническата спецификация на Възложителя – Приложение № 1. Договорът влиза в сила, считано от датата на сключване на договора, посочена в регистрационния номер от деловодната система на възложителя.

4. Прогнозна стойност –до 69 900 (шестдесет и девет хиляди и деветстотин) **общо за двете обособени позиции** разпределени както следва:

За Обособена позиция № 1 прогнозната стойност е до 64 150 (шестдесет и четири хиляди сто и петдесет) лева;

За Обособена позиция № 2 прогнозната стойност е до 5750 (пет хиляди седемстотин и петдесет) лева.

В Ценово предложение за обособена позиция № 1 – Приложение № 3 участникът предлага единични цени за пакета мъже и жени. Предложените от участника цени следва да включват всички разходи за провеждане на медицински прегледи и изследвания за един работещ, съответно мъж или жена, в т.ч. разходи за ползване на медицинско оборудване, материали и консумативи, разходи за администриране на медицинските услуги, за документирането на медицинските прегледи и изследвания, както и всички други разходи, необходими за изпълнението на обществената поръчка.

Общата стойност се формира от единичната цена за един работещ жена или мъж умножена по приблизителния брой работещи.

Пакетът от медицинските прегледи и изследвания за обособена позиция № 1 е за приблизително 792 работещи, от които 510 жени и 282 мъже, като общата прогнозна стойност за приблизителния брой работещи е крайна и не може да се надвишава. Ако предложената от участника обща цена надхвърля сумата от 64 150 (шестдесет и четири хиляди сто и петдесет) лева без ДДС участникът се отстранява отобществената поръчка.

5. Критерий за оценка на офертите - обществената поръчка се възлага въз основа на икономически най-изгодната оферта, която се определя на основание критерий за възлагане – „най-ниска цена“. Избраният критерий за възлагане се прилага само по отношение на офертите на участниците, които не са предложени за отстраняване от участие в обществената поръчка и отговарят на обявените от Възложителя критерии за подбор.

1. ПРЕДСТАВЯНЕ НА ОФЕРТА, НЕОБХОДИМИ ДОКУМЕНТИ И ИЗИСКВАНИЯ КЪМ ТЯХ

1. Офертата се подава запечатана в непрозрачна опаковка, в рамките на определения в обявата краен срок, като върху плика се посочва:

* 1. наименование на поръчката;
  2. наименование на участника;
  3. адрес за кореспонденция, по възможност телефон, факс и/или e-mail;

Върху опаковката не се поставят никакви други обозначения.

При приемане на офертата върху опаковката се отбелязват поредният номер, датата и часа на получаването и посочените данни се записват във входящ регистър, за което на приносителя се издава документ.

Възложителят не приема за участие в обществената поръчка и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистър. В тези случаи не се допуска приемане на оферти от лица, които не са включени в списъка. Оферта може да се подаде по пощата с препоръчано писмо с обратна разписка. В случай, че офертата е подадена по пощата, същата следва да бъде получена от възложителя до **15:45 часа** **на датата, посочена в обявата.**

Получените оферти се предават на председателя на комисията за разглеждане и оценка, за което се съставя протокол с данните по входящия регистър. Протоколът се подписва от предаващото лице и от председателя на комисията.

Възложителят удължава срока за получаване на оферти с най-малко три дни, когато в първоначално определения срок са получени по-малко от три оферти.

1. Срокът на валидност на офертите е до 31.12..2017 г., 18:00 часа, определен в обявата.

Представените образци в документацията за участие и условията описани в тях са задължителни за участниците. Предложенията на участниците трябва да бъдат напълно съобразени с тези образци.

3. Съдържание на офертата:

3.1. Опис на предлаганите документи съдържащи се в офертата (свободен формат на текстово оформяне);

3.2. Приложение № 2 **- Техническо предложение за изпълнение на поръчката по обособена позиция № 1;**

3.3*. Приложение № 3* - Ценово предложение;

3.4*. Приложение № 4* – Представяне на участника с включени следните приложения:

3.4.1. **Пълномощно на лицето, упълномощено да представлява участника в обществената поръчка , когато участникът не се представлява от лицата, посочени със съответните правомощия в документа за регистрация** (представя се ако е приложимо);

3.4.2. Копие на документ за самоличност - когато Участникът е физическо лице;

3.4.3. **При участници обединения** - **копие на договора за обединение**, а когато в договора не е посочено лицето, което представлява участниците в обединението - **и документ, подписан от лицата в обединението, в който се посочва представляващия**; (представя се ако е приложимо)**;**

*3.5.* Приложение № 5 **- Декларация по чл. 97, ал. 5 от ППЗОП** за липсата на обстоятелствата по чл. 54, ал. 1, т. 1, 2 и 7 от ЗОП;

*3.6.* ***Приложение*** № 6 **- Декларация по чл. 97, ал. 5 от ППЗОП** за липсата на обстоятелствата по чл. 54, ал.1, т. 3-5 от ЗОП;

3.7. ***Приложение № 7* - Декларация по чл. 66, ал. 1 от ЗОП**– за ползването или не на подизпълнител, както и за видовете работи, които ще се изпълняват от подизпълнител;

3.8. ***Приложение № 8* - Декларация от подизпълнителя** (представя се ако е приложимо);

3.9. Приложение № 9 - Дек**ларация по чл. 3, т. 8 и чл. 4 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;**

3.10. Приложение № 10 - Декларация по чл. 44, ал. 1 ОТ ППЗОП относно правно-организационната форма, под която участникът осъществява дейността си, както и списък-декларация на всички задължени лица по смисъла на чл. 54, ал. 2 от ЗОП.

3.11. **Офертата на участника задължително следва да включва пълния обхват от медицински прегледи и изследвания за жени и за мъже, изисквани от Възложителя по обособена позиция № 1.**

**Конкретните изисквания за изпълнение на обществената поръчка по обособена позиция № 1 са посочени в Техническата спецификация – Приложение № 1.**

3.12**. Техническото предложение за изпълнение на поръчката на участника следва да е по образеца, утвърден от Възложителя – Приложение № 2 и да е в съответствие с Техническата спецификация и изискванията на Възложителя за изпълнение на обществената поръчка**.

3.12.1. Към Техническото предложение за изпълнение на поръчката – Приложение № 2, участникът следва да приложи **образец на профилактична карта**. **От приложения образец на профилактична карта към предложението за изпълнение на поръчката трябва да е видно, че е предоставена възможност за документиране на резултатите от извършените прегледи, в т.ч. изследвания съгласно видовете медицински прегледи и изследвания, посочени в Техническата спецификация на Възложителя – Приложение № 1; за издаване на заключения от лекарите и за обобщено заключение.**

1. **Условия, на които трябва да отговарят участниците**

В обществената поръчка може да участва всяко българско или чуждестранно физическо или юридическо лице или техни обединения, което отговаря на условията, посочени в ЗОП, ППЗОП и посочените в настоящата обява изисквания на възложителя. Не се допуска пряко или косвено участие в настоящата обществена поръчка на дружества, регистрирани в юрисдикции с преференциален данъчен режим и на контролирани от тях лица, включително и чрез гражданско дружество/консорциум, в което участва дружество, регистрирано в юрисдикция с преференциален данъчен режим, освен при наличие на изключенията по смисъла на чл. 4 от Закона за икономическите и финансовите отношения с дружества, регистрирани в юрисдикции с преференциален данъчен режим, контролираните от тях лица и техните действителни собственици.

1. **Изисквания за личното състояние:**

За участниците не следва да са налице основанията по чл. 54, ал. 1, т. 1-5 и 7 от ЗОП. Участник, за когото е налице основание по чл. 54, ал. 1, т. 1-5 и 7 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. Посоченото основание за отстраняване се прилага и когато кандидат или участник в обществената поръчка е обединение от физически и/или юридически лица и за член на обединението са налице обстоятелствата по чл. 54, ал. 1, т. 1-5 и 7 от ЗОП, както и за предложените подизпълнители и за третите лица, в случай че участникът е оферирал такива.

**Важно!!!****При подаване на оферта участникът декларира липсата на основанията за отстраняване с декларации - Приложение № 5 и Приложение № 6 на Възложителя.**

Декларация - Приложение № 5(липса на обстоятелствата по чл. 54, ал. 1, т. 1, 2 и 7 от ЗОП) се подписва от лицата, които представляват участника. Когато участникът се представлява от повече от едно лице, декларацията - Приложение № 6 за обстоятелствата по чл. 54, ал. 1, т. 3-5 от ЗОП се подписва от лицето, което може самостоятелно да го представлява. Когато участникът предвижда участието на подизпълнители или се позовава на капацитета на трети лица, декларациите Приложение № 5 и Приложение № 6 се подписват и от тях. Когато участникът в обществената поръчка е обединение, всеки член на обединението следва да подпише декларациите Приложение № 5 и Приложение № 6.

1. **Годност (правоспособност) за упражняване на професионална дейност:**

Изисквания за обособена позиция № 1:

2.1. Лечебно заведение (напр. медицински център, диагностично-консултативен център) на територията на гр. София, което има право да осъществява медицински дейности, предмет на настоящата обществена поръчка, съгласно Закона за лечебните заведения.

За удостоверяване на това обстоятелство, при необходимост ще се изисква валидно удостоверение, издадено от компетентен орган по Закона за лечебните заведения, като Столичната регионална здравна инспекция (СРЗИ), в случай че информацията не е налична в съответен публичен регистър. При всички случаи комисията извършва проверка в публичния регистър.

2.2. Участникът следва да осигури за изпълнение на обществената поръчка лица, които имат право да упражняват медицинска професия (лекари), съгласно изискванията на чл. 183, ал. 1-3 от Закона за здравето и на чл. 3, ал. 1 и чл. 4 от Закона за съсловните организации на лекарите и лекарите по дентална медицина, и/или имат придобита специалност по чл. 178, ал. 2, т. 1 от Закона за здравето. Тези лица следва да са вписани в регистъра на съответната районна колегия на Българския лекарски съюз (БЛС), съответно в Националния електронен регистър на БЛС, съгласно чл. 5, т. 6 от Закона за съсловните организации на лекарите и лекарите по дентална медицина.

**Важно!!!****Участникът следва да декларира тези обстоятелства в Представянето на участника, изготвено съгласно Приложение № 4.**

1. **Изисквания за техническите и професионални способности. Критерии за подбор:**

Всеки от участниците:

3.1. Участникът по Обособена позиция № 1, следва да осигури през цялото време на провеждане на медицинските прегледи и изследвания лица, които имат право да упражняват медицинска професия, съгласно изискванията на Закона за здравето и Закона за съсловните организации на лекарите и лекарите по дентална медицина, както следва:

- минимум 1 (един) лекар с придобита специалност „Вътрешни болести“;

- минимум 1 (един) лекар с придобита специалност „Акушерство и гинекология“;

- минимум 1 (един) лекар с придобита специалност „Очни болести“;

- минимум 1 (един) лекар с квалификация в областта на урологията;

- минимум 1 (eдин) лекар специалист с квалификация в областта на ехографията на млечни жлези;

- минимум 1 (един) лекар с придобита специалност „Ушно-носно-гърлени болести“;

- минимум 2 (двама) клинични лаборанти;

- минимум 2 (двама) координатори.

3.2. **Ехографията на коремни органи следва да се проведе от лекар специалист по образна диагностика или от друг лекар, ако същият има квалификация за провеждане на изследването.**

3.3. Изпълнението на критерия за **подбор се доказва с декларираните от участника обстоятелства в Представянето на участника, изготвено съгласно Приложение № 4**. Участникът следва да декларира, че медицинските прегледи и изследвания ще се провеждат от изисквания по-горе персонал през цялото време на изпълнение на обществената поръчка в Предложението за изпълнение на обществената поръчка.

3.4. Участникът следва да разполага през цялото време на провеждане на медицинските прегледи и изследвания с:

- минимум 1 (един) самостоятелен специализиран медицински кабинет, за провеждане на медицински преглед от лекар с придобита специалност „Вътрешни болести“ в пълен обем, съгласно изискванията на Възложителя;

- минимум 1 (един) самостоятелен специализиран медицински кабинет, с обособена съблекалня за провеждане на медицински преглед от лекар с придобита специалност по „Акушерство и гинекология“ в пълен обем, съгласно изискванията на Възложителя;

- минимум 1 (един) самостоятелен специализиран медицински кабинет за провеждане на медицински преглед от лекар с придобита специалност „Очни болести“ в пълен обем, съгласно изискванията на Възложителя;

- минимум 1 (един) самостоятелен специализиран медицински кабинет за провеждане на медицински преглед от лекар с квалификация в областта на урологията, в пълен обем, съгласно изискванията на Възложителя;

- минимум 1 (един) самостоятелен специализиран медицински кабинет за провеждане на ехография на коремни органи, оборудван с необходимата апаратура за провеждане на изследването. Ако при провеждането на изследването, участникът ще използва някой от другите кабинети, в които предлага да се провеждат медицински прегледи, той следва да декларира това обстоятелство в Представяне на участника – Приложение № 4;

- минимум 1 (един) самостоятелен специализиран медицински кабинет за провеждане на ехография на млечни жлези, оборудван с необходимата апаратура за провеждане на изследването. Ако при провеждането на изследването, участникът ще използва някой от другите медицински кабинети, в които предлага да се провеждат медицински прегледи, той следва да декларира това обстоятелство в Представяне на участника – Приложение № 4;

- минимум 1 (един) самостоятелен специализиран медицински кабинет за провеждане на аудиометрично изследване и разчитане на резултатите. Датите и организацията за провеждане на аудиометрично изследване и разчитане на резултатите от лекар с придобита специалност „Ушно-носно-гърлени болести“ се договарят между Възложителя и Изпълнителя в рамките на съгласуване на графика за провеждане на медицинските прегледи и изследвания по Обособена позиция № 1.

- Дейностите по „Вътрешни болести“; „Акушерство и гинекология“; „Очни болести“; „Урология“ и „Ушно-носно-гърлени болести“ следва да се осъществяват, съгласно нормативните изисквания, като Възложителят си запазва правото при необходимост да изисква от участника документи, удостоверяващи спазването на нормативните изисквания, в т.ч. регистрация на дейностите от компетентен орган.

- клинична лаборатория, в т.ч. и помещения за вземане на биологичен материал за провеждане на клинико-лабораторните изследвания следва да има валидна регистрация от компетентен орган и да осъществява дейност, съгласно изискванията на медицински стандарт „Клинична лаборатория“, утвърден с Наредба № 1 от 31 януари 2014 г. за утвърждаване на медицински стандарт „Клинична лаборатория“ или еквивалент. За доказване на това обстоятелство, при необходимост ще се изисква заверено копие от валидно удостоверение от съответния компетентен орган по ЗЛЗ и заверено копие от валиден сертификат, издаден в съответствие с посочения по-горе медицински стандарт, в случай че тези обстоятелства не са посочени в публични регистри, водени от съответните компетентни органи.

3.5. Аудиометричното изследване и разчитането на резултатите се провежда на дати, договорени между Възложителя и Изпълнителя, като участникът следва да разполага с минимум 1 (един) самостоятелен специализиран медицински кабинет, оборудван с необходимата медицинска апаратура за провеждането на изследването на територията му по време на тези дати.

3.6. Участникът следва да разполага с регистратура, на която работещите в БНБ да бъдат посрещнати, насочени и информирани за реда на провеждане на медицинските прегледи и изследвания и на която да получат профилактични карти, в които да попълнят личните си данни.

3.7. Отделните специализирани медицински кабинети и клиничната лаборатория, в т.ч. помещенията за вземане на биологичен материал следва да са на разстояние помежду си на не повече от 10 минути, без ползване на превозни средства. Изискването се прилага за всеки специализиран медицински кабинет и за клиничната лаборатория, в т.ч. помещенията за вземане на биологичен материал, като се прилага за всички обособени позиции.

- Изпълнението на посочените в т. 3.4, 3.5, 3.6 и 3.7 изисквания се установява от декларираните от участника обстоятелства в Представянето на участника, изготвено съгласно Приложение № 4,

Определената със заповед на Възложителя Комисия за разглеждане на офертите, може да извърши проверка за съответствие на заявените от участника данни с фактическото положение. Проверката се извършва на територията на лечебното заведение, което участникът е посочил за изпълнение на обществената поръчка.

**Важно !!!** *Документите, доказващи съответствието с критериите за подбор, се представят от участника, избран за изпълнител при сключване на договора за изпълнение на поръчката.* *Преди сключване на договора участникът представя актуален списък на лекарския екип, който ще изпълни поръчката и актуален списък на вида и броя на медицинските кабинети, в които ще се изпълни поръчката, съгласно изискванията на възложителя за обособена позиция № 1.*

Когато участникът е обединение, което не е юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединение, съгласно чл. 59, ал. 6 от ЗОП.

Съгласно разпоредбите на чл. 65 от ЗОП, участниците могат да се позоват на капацитета на трети лица. За тях трябва да бъдат изпълнени изискванията на чл. 65, ал. 2-4 от ЗОП. Възложителят ще изиска от участниците да заменят посочени от тях трети лица, ако те не отговарят на някое от условията на чл. 65, ал. 4 от ЗОП.

Подизпълнителите трябва да отговарят на критериите за подбор съобразно вида и дела от поръчката, които ще изпълняват, и за тях да не са налице основания за отстраняване от обществената поръчка.

1. **РАЗГЛЕЖДАНЕ НА ОФЕРТИТЕ**

Разглеждането и оценката на офертите ще се извърши от назначена от възложителя комисия на датата и часа, посочени в обявата за събиране на оферти за обществената поръчка. Отварянето на офертите е публично и на него могат да присъстват участниците в обществената поръчка или техни упълномощени представители. Възложителят със заповед определя състав на комисия от нечетен брой лица, които да разгледат и оценят получените оферти. Комисията отваря офертите по реда на тяхното постъпване и обявява ценовите предложения.

Публичната част от заседанието на комисията приключва след извършването на горепосочените действия.

Комисията разглежда представените документи в офертите на участниците за съответствие с изискванията към личното състояние и критериите за подбор, поставени от възложителя и съставя протокол.

Комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.

Комисията може да изисква от участниците по всяко време да представят всички или част от документите, чрез които се доказва информацията, посочена в офертата им, когато това е необходимо за законосъобразното провеждане на обществената поръчка.

Комисията не разглежда техническите предложения на участниците, за които е установено, че не отговарят на изискванията за лично състояние и на критериите за подбор.

Комисията разглежда допуснатите оферти и проверява за тяхното съответствие с предварително обявените условия. Участник, предложил цена с повече от 20 на сто по-благоприятно от средната стойност на предложенията на останалите участници, ще трябва да докаже, че предложението му (предложената цена) е формирано обективно съгласно разпоредбата на чл. 72 от ЗОП.

Комисията съставя протокол за разглеждането и оценката на офертите и за класирането на участниците. Комисията класира участниците по критерий „най-ниска цена“.

Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

1. ОТСТРАНЯВАНЕ НА УЧАСТНИЦИ

Отстранява се участник:

а) който не е представил някой от документите, посочени в настоящата документация;

б) който е представил оферта, която не отговаря на условията на възложителя.

1. СКЛЮЧВАНЕ НА ДОГОВОР

С класирания на първо място участник възложителят сключва писмен договор в 30-дневен срок от датата за определяне на изпълнител. Договорът се сключва при наличието на документите, доказващи липсата на обстоятелствата за отстраняване по чл. 54, ал. 1, т. 1 от ЗОП (свидетелство за съдимост) и по чл. 54, ал. 1, т. 3 от ЗОП (удостоверение от органите по приходите и удостоверение от общината по седалището на възложителя и на участника).

Преди сключването на договор за обществена поръчка, участникът определен за изпълнител, следва да предостави оригинални и актуални документи, удостоверяващи съответствието с поставените критерии за подбор. Документите се представят и за подизпълнителите и третите лица, ако има такива. Не се налага да бъдат представени посочените документи в следните случаи:

**1**. Вече са били предоставени от участника или са служебно известни, или

**2**. Могат да бъдат осигурени чрез пряк и безплатен достъп до националните бази данни на държавите членки. В случай, че участникът определен за изпълнител не представи документи удостоверяващи съответствието с поставените критерии за подбор, Възложителят може да сключи договор със следващия класиран участник.

**3.** Определеният изпълнител по обособена позиция № 1 трябва да представи гаранция, която да обезпечи изпълнението на договора в размер на 5 % от сумата по чл. 7, ал. 1 от проекта на договора.

Гаранцията се представя в една от следните форми:

* парична сума;
* банкова гаранция;
* застраховка, която обезпечава изпълнението чрез покритие на отговорността на изпълнителя.

Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.

Когато участникът избере гаранцията за участие да бъде банкова гаранция, същата следва да отговаря на клаузите на договора. Банковите разходи по откриването на гаранцията са за сметка на участника. Условията и сроковете за освобождаване на гаранцията за изпълнение се уреждат в договора за възлагане на обществена поръчка.

Ако след покана за сключване на договор, определеният за изпълнител откаже сключването на договора, Възложителят може да сключи със следващия класиран участник.

За отказ се приема постъпил писмен отказ от участника или неявяването в срока, определен от възложителя, без обективни причини.