**ПРОЕКТ**

**Д О Г О В О Р**

Днес ........................ г.,в гр. София, между:

**БЪЛГАРСКАТА НАРОДНА БАНКА** със седалище и адрес на управление: гр. София 1000, пл. „Княз Александър I” № 1, код по Регистър БУЛСТАТ: 000694037, представлявана от Снежанка Деянова – главен секретар, в качеството ѝ на възложител съгласно Заповед № БНБ-43219/25.04.2016 г. и Теменужка Цветкова – главен счетоводител, наричана за краткост **ВЪЗЛОЖИТЕЛ**, от една страна

и

..........................................................................................................................,

със седалище и адрес на управление:……………………….. (попълва се приложимото според случая), ЕИК / код по Регистър БУЛСТАТ / регистрационен номер или друг идентификационен код ……………………….., представляван/а/о от ………………………. в качеството на ……………………., съгласно……………………….., наричан/а/о за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ** наричани заедно „Страните“, а всеки от тях поотделно „Страна“);

на основание обществена поръчка по чл. 20, ал. 3, т. 2 и чл. 194 от Закона за обществените поръчки (ЗОП), след събиране на оферти по реда на глава двадесет и шеста от ЗОП и на основание Протокол за разглеждането и оценката на офертите и за класирането на участниците, утвърден от **ВЪЗЛОЖИТЕЛЯ** на дата ……….2017 г., и определяне на посочения по-горе **ИЗПЪЛНИТЕЛ** на обществената поръчка с предмет: „Провеждане на медицински прегледи и изследвания на работещите в Българската народна банка“, обособена позиция № 1 „Медицински прегледи и изследвания на работещите в гр. София“

се сключи този договор (Договора/ Договорът) за следното:

**I. ПРЕДМЕТ НА ДОГОВОРА**

**Чл. 1. ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да проведе срещу възнаграждение и при условията на този договор медицински прегледи и изследвания на работещите в БНБ в гр. София (обособена позиция № 1).

**Чл. 2. (1) ИЗПЪЛНИТЕЛЯТ** се задължава да предостави услугите по чл. 1, съгласно Техническата спецификация на **ВЪЗЛОЖИТЕЛЯ** – Приложение № 1, Техническо предложение за изпълнение на поръчката на **ИЗПЪЛНИТЕЛЯ** – Приложение № 2, Ценово предложение на **ИЗПЪЛНИТЕЛЯ** – Приложение № 3, Списък на персонала на **ИЗПЪЛНИТЕЛЯ**, който ще изпълнява обществената поръчка и Списък на вида и броя на медицинските кабинети, в които ще се изпълни поръчката, съгласно изискванията на **ВЪЗЛОЖИТЕЛЯ**, които са неразделна част от договора.

**(2)**Медицинските прегледи и изследвания, предмет на договора, следва да се проведат в съответните специализирани медицински кабинети и клинична лаборатория, посочени в представения от **ИЗПЪЛНИТЕЛЯ** Списък на вида и броя на медицинските кабинети, в които ще се изпълни поръчката, в съответствие със съгласуван между двете страни график, изготвен при условията и реда, посочен в настоящия договор.

**(3)**Графикът по ал. 2 задължително съдържа поименен списък на работещите, и конкретни дати за провеждане на медицинските прегледи и изследвания, в т.ч. допълнителни дати за неявили се на редовните дати служители, както и за новопостъпили служители.

**ІІ. СРОК И МЯСТО НА ИЗПЪЛНЕНИЕ НА ДОГОВОРА**

**Чл. 3.**Договорът влиза в сила от датата на сключване на договора и е със срок на действие до окончателното приемане на работата на **ИЗПЪЛНИТЕЛЯ** с подписването на окончателен двустранен приемателно-предавателен протокол от страна на **ВЪЗЛОЖИТЕЛЯ** по чл. 8, ал. 1, т. 2 или до достигане на максимално допустимата стойност на Договора по чл. 7, ал. 1 в зависимост от това кое от двете събития настъпи по-рано. За дата на сключване на договора се счита датата, посочена в деловодния номер на **ВЪЗЛОЖИТЕЛЯ**, поставен на стр. 1 от настоящия договор.

**Чл. 4. (1)**Срокът за провеждане на медицинските прегледи и изследвания на работещите в БНБ в гр. София е от ……………… (………….) работни дни, съгласно Техническото предложение за изпълнение на поръчката – Приложение № 2, като **ИЗПЪЛНИТЕЛЯТ** е длъжен да започне провеждането на медицинските прегледи и изследвания не по-късно от 15 (петнадесет) календарни дни от датата на сключване на договора, освен ако страните не уговорят писмено друго.

**(2)**В срок до 5 (пет) работни дни от датата на сключване на договора **ИЗПЪЛНИТЕЛЯТ** е длъжен да представи на **ВЪЗЛОЖИТЕЛЯ** писмено предложение, съдържащо конкретните дати за провеждане на медицинските прегледи и изследвания, в т.ч. дати за неявили се през редовните дати и за новопостъпили служители.

**(3)**При изготвяне на писменото предложение по ал. 2, **ИЗПЪЛНИТЕЛЯТ** следва да има предвид следните обстоятелства:

1.медицинските прегледи и изследвания следва да се провеждат в интервала от 08.00 часа до 12.30 часа през работни дни.

2.тридесет или повече работещи не могат да отсъстват през работен ден в интервала от 08.00 часа до 12.30 часа.

3.периодът на провеждане на медицинските прегледи и изследвания, включващ конкретните дати на провеждане на медицинските прегледи и изследвания по ал. 2 в работни дни не следва да е по-малък или да надвишава предложения от участника срок по ал. 1. Удължаването на срока се допуска само в случаите по ал. 7.

4.за един работещ, медицинските прегледи и изследвания следва да се провеждат в рамките на един и същи работен ден (освен при настъпване на независещи от **ВЪЗЛОЖИТЕЛЯ** и **ИЗПЪЛНИТЕЛЯ** обстоятелства).

**(4)**В случай че **ВЪЗЛОЖИТЕЛЯТ** приеме предложението на **ИЗПЪЛНИТЕЛЯ** по ал. 1, представител на **ВЪЗЛОЖИТЕЛЯ** по чл. 51, ал. 2, т. 1 в срок до 5 (пет) работни дни изготвя график, съдържащ поименен списък на служителите и предложените от **ИЗПЪЛНИТЕЛЯ** дати.

**(5)**В случай че **ВЪЗЛОЖИТЕЛЯТ** не приеме предложението на **ИЗПЪЛНИТЕЛЯ** по ал. 1, представители на **ВЪЗЛОЖИТЕЛЯ** и **ИЗПЪЛНИТЕЛЯ** обсъждат възможностите за провеждане на медицинските прегледи и изследвания, като в рамките на това обсъждане, **ВЪЗЛОЖИТЕЛЯТ** има правото да предложи на **ИЗПЪЛНИТЕЛЯ** подходящи според него дати за провеждане на медицинските прегледи и изследвания. Окончателното съгласуване и подписване на графика от **ВЪЗЛОЖИТЕЛЯ** и **ИЗПЪЛНИТЕЛЯ** следва да се осъществи не по-късно от 15 (петнадесет) календарни дни от датата на сключване на договора. При непостигане на съгласие между **ВЪЗЛОЖИТЕЛЯ** и **ИЗПЪЛНИТЕЛЯ** за датите и часовете на провеждане на медицинските прегледи и изследвания, договорът между страните се прекратява, без предизвестие и без която и да е от страните да дължи неустойки за прекратяването.

**(6)**Медицинските прегледи и изследвания следва да се провеждат в последователни (освен в случаите когато двете страни се уговарят друго) работни дни, като срокът не може да бъде по-дълъг от посочения в ал. 1.

**(7)**При удължаване на срока (периода), посочен в ал. 1 по независещи от двете страни причини, **ВЪЗЛОЖИТЕЛЯТ** и **ИЗПЪЛНИТЕЛЯТ** подписват допълнение към графика, в който посочват конкретните дати през месеца/месеците, през който/които ще продължи провеждането на медицинските прегледи и изследвания, като **ИЗПЪЛНИТЕЛЯТ** следва да спазва посочените в Техническата спецификация на **ВЪЗЛОЖИТЕЛЯ** изисквания за изпълнение на обществената поръчка.

**Чл. 5. ИЗПЪЛНИТЕЛЯТ** осигурява провеждане на медицински прегледи и изследвания в същото лечебно заведение на работещите на БНБ, възпрепятствани да се явят на съответната редовна дата в графика по чл. 2, ал. 2 и за новопостъпили служители. Медицинските прегледи и изследвания за тези работещи се извършват в рамките на срока по чл. 4, ал. 1, като конкретните дати се предлагат от **ИЗПЪЛНИТЕЛЯ** в писменото предложение по чл. 4, ал. 2 и се спазва посоченият в предходния член ред.

**Чл. 6.**Мястото за изпълнение на медицинските услуги, предмет на договора е лечебно заведение в гр. София, посочено от **ИЗПЪЛНИТЕЛЯ** в Списък на вида и броя на медицинските кабинети, в които ще се изпълни поръчката.

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 7. (1)**За предоставяне на услугите, предмет на договора, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** на база единичните цени, предложени от **ИЗПЪЛНИТЕЛЯ** вЦеновото му предложение – Приложение № 3, като максималната стойност на договора не може да надвишава сумата от 64 150 (шестдесет и четири хиляди сто и петдесет) лева (наричана по-нататък „Цената“ или „Стойността на договора“).

**(2)**Цените, посочени в Ценовото предложение на **ИЗПЪЛНИТЕЛЯ** – Приложение № 3включват всички разходи за провеждане на медицинските прегледи и изследвания, посочени в Техническата спецификация на **ВЪЗЛОЖИТЕЛЯ** – Приложение № 1 и в Техническото предложение за изпълнение на поръчката на **ИЗПЪЛНИТЕЛЯ** – Приложение № 2 за един работещ, съответно жена или мъж, в това число разходи за ползване на медицинско оборудване, материали и консумативи, разходи за администриране на медицинските услуги и документиране на медицинските прегледи и изследвания, както и всички други разходи необходими за изпълнението на договора. **ИЗПЪЛНИТЕЛЯТ** няма право да изисква от работещия никакво доплащане по отношение на медицинските прегледи и изследвания, предмет на договора. Съгласно чл. 39, т. 1 от Закона за данъка върху добавената стойност извършваните от лечебното заведение медицински услуги и пряко свързаните с тях услуги са освободени от облагане с ДДС.

**(3)**Единичните цени, посочени вЦеновото предложение на **ИЗПЪЛНИТЕЛЯ** – Приложение № 3 са крайни и не могат да бъдат променяни за времето на изпълнение на Договора, освен ако промяната е в полза на **ВЪЗЛОЖИТЕЛЯ** или в случаите, изрично посочени в ЗОП.

**(4) ВЪЗЛОЖИТЕЛЯT** следи стойността на извършените плащания и информира **ИЗПЪЛНИТЕЛЯ** при достигането на максималната стойност по ал. 1.

**Чл. 8. (1)**Плащанията по договора се извършват от **ВЪЗЛОЖИТЕЛЯ** на два пъти, както следва:

1. Първото плащане се извършва след приключване на първата половина от периода, определен в графика по чл. 2, ал. 2, в срок до 10 (десет) дни от приемането на извършената работа, което се удостоверява с подписване на двустранен приемателно-предавателен протокол.

2.Второто плащане се извършва след окончателно приемане на работата на **ИЗПЪЛНИТЕЛЯ** от страна на **ВЪЗЛОЖИТЕЛЯ**, в срок до 10 (десет) дни от приемането на извършената работа, което се удостоверява с подписване на окончателен двустранен приемателно-предавателен протокол.

**(2)**Сумата за плащането по ал. 1, т. 1 се изчислява на база цената, посочена в Ценовото предложение – Приложение № 3 за един работещ, съответно мъж или жена и броя на преминалите медицински прегледи и изследвания, съответно жени или мъже през първата половина от посочения в графика период.

**(3)**Сумата за плащането по ал. 1, т. 2 се изчислява на база цената, посочена в посочена в Ценовото предложение – Приложение № 3 за един работещ, съответно мъж или жена и броя на преминалите медицински прегледи и изследвания, съответно жени или мъже през втората половина от посочения в графика период.

**Чл. 9.**Всяко плащане по този договор се извършва въз основа на посоченитев чл. 8, ал. 1, т. 1 и 2 протоколи, които се изготвят от **ИЗПЪЛНИТЕЛЯ** в два екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ** и съдържат брой работещи, преминали медицинските прегледи и изследвания, придружен от поименен списък на преминалите и резултатите им от медицинските прегледи и изследвания, съгласно   
чл. 28, т. 11. От страна на **ВЪЗЛОЖИТЕЛЯ** протоколите се подписват от лицето по   
чл. 51, ал. 2, т. 1. Към протоколите по чл. 8, ал. 1, т. 1 и 2 **ИЗПЪЛНИТЕЛЯТ** следва да приложи оригинални фактури.

**Чл. 10. (1)**Сроковете за плащане по настоящия договор спират да текат, когато **ИЗПЪЛНИТЕЛЯТ** бъде уведомен, че фактурата му не може да бъде платена поради констатирани нередности в съответните документи по чл. 9. Срокът за плащане продължава да тече от датата, на която **ВЪЗЛОЖИТЕЛЯТ** получи правилно изготвена фактура и/или **ИЗПЪЛНИТЕЛЯТ** отстрани констатираните нередности и страните подпишат съответния протокол по чл. 8, ал. 1, т. 1 и 2 от договора.

**(2)**В случая по ал. 1 **ВЪЗЛОЖИТЕЛЯТ** не дължи неустойка за времето на спиране на плащанията.

**Чл. 11. (1)**Всички плащания по този договор се извършват в лева чрез банков превод по следната банкова сметка на **ИЗПЪЛНИТЕЛЯ**:

**Банка**: […………………………….]

**BIC: […………………………….]**

**IBAN:** […………………………….].

**(2) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (*три*) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**IV. ГАРАНЦИЯ ЗА ИЗПЪЛНЕНИЕ**

**Чл. 12.**При подписването на този договор, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за изпълнение в размер на 5 % (пет на сто) от стойността по чл. 7, ал. 1, а именно 3 207,50 (три хиляди двеста и седем лева и петдесет стотинки) („**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по договора.

**Чл. 13. (1)**В случай на изменение на договора[[1]](#footnote-1), извършено в съответствие с този договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на договора, в срок до 10 (десет) дни от подписването на допълнително споразумение за изменението.

**(2)**Действията за привеждане на Гаранцията за изпълнение в съответствие с изменените условия на договора могат да включват, по избор на **ИЗПЪЛНИТЕЛЯ**:

1.внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на изискванията на чл. 14 от договора; и/или;

2.предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 15 от договора; и/или

3.предоставяне на документ за изменение на първоначалната застраховка или нова застраховка, при спазване на изискванията на чл. 16 от договора.

**Чл. 14.**Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ**:

**Банка:** Българска народна банка

**BIC:** BNBGBGSF

**IBAN:** BG40BNBG96611000066123

**Чл.** **15. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1.да бъде безусловна и неотменяема банкова гаранция и да съдържа задължение на банката – гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този договор.

2.да бъде със срок на валидност за целия срок на действие на договора плюс 30 (тридесет) дни след прекратяването на договора, като при необходимост срокът на валидност на банковата гаранция се удължава или се издава нова. Всяко подновяване се извършва в 10 (десет) дневен срок преди изтичането на срока на съответната гаранция.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл.** **16. (1)** Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:

1.да обезпечава изпълнението на този договор чрез покритие на отговорността на **ИЗПЪЛНИТЕЛЯ**;

2.да бъде със срок на валидност за целия срок на действие на договора плюс 30 (тридесет) дни след прекратяването на договора. В случай че предоставената застраховка е с по-кратък срок от посочения в предходното изречение, **ИЗПЪЛНИТЕЛЯТ** се задължава да я подновява до покриване на последния по продължителност срок по договора. Всяко подновяване се извършва в 10 (десет) дневен срок преди изтичането на срока на съответната гаранция;

3.да е изцяло заплатена застрахователната премия (не се допуска разсрочено плащане);

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл.** **17. (1)** **ВЪЗЛОЖИТЕЛЯТ** освобождава Гаранцията за изпълнение в срок до 30 (*тридесет*) дни след прекратяването на договора в пълен размер, ако липсват основания за задържането от страна на **ВЪЗЛОЖИТЕЛЯ** на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 11, ал. 1 от договора или в друга банкова сметка, посочена от **ИЗПЪЛНИТЕЛЯ** при условията на чл. 11, ал. 2;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице;

**(3)** Гаранцията не се освобождава от **ВЪЗЛОЖИТЕЛЯ**, ако в процеса на изпълнение на договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

**Чл.** **18. ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от своите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в договора неустойка за съответния случай на неизпълнение.

**Чл.** **19. ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1.при пълно неизпълнение, в т.ч. когато Услугите не отговарят на изискванията на **ВЪЗЛОЖИТЕЛЯ**, и разваляне на договора от страна на **ВЪЗЛОЖИТЕЛЯ** на това основание;

2.при прекратяване на дейността на **ИЗПЪЛНИТЕЛЯ** или при обявяването му в несъстоятелност;

**Чл.** **20.**Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.

**Чл.** **21.**Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 10 (*десет*) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на Гаранцията за изпълнение да бъде в съответствие с чл. 12 от договора.

**Чл.** **22. ВЪЗЛОЖИТЕЛЯТ** не дължи лихва за времето, през което средствата по гаранцията за изпълнение са били предоставени на **ВЪЗЛОЖИТЕЛЯ,** съгласно изискванията на този договор.

**V. ПРАВА И ЗАДЪЛЖЕНИЯ НА СТРАНИТЕ**

**Чл.** **23.**Изброяването на конкретни права и задължения на Страните в този раздел от договора е неизчерпателно и не засяга действието на други клаузи от договора или от приложимото право, предвиждащи права и/или задължения на която и да е от Страните.

**Общи права и задължения на ИЗПЪЛНИТЕЛЯ**

**Чл.** **24. ИЗПЪЛНИТЕЛЯТ** има право:

1. да получи възнаграждение в размера, сроковете и при условията, посочени в настоящия договор;

2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по този договор, както и всички необходими документи, информация и данни, пряко свързани или необходими за изпълнение на договора.

**Чл. 25. ИЗПЪЛНИТЕЛЯТ** се задължава:

1.да предоставя услугите, предмет на този договор и да изпълнява задълженията си в уговорените срокове, в съответствие с договора и приложенията към него;

2.да изпълни всички дейности по предмета на договора качествено, в обхвата, посочен в Техническата спецификация на **ВЪЗЛОЖИТЕЛЯ**, съгласно изискванията на действащата нормативна уредба, приложима за този вид дейност, и при спазване на условията, посочени в договора и приложенията към него;

3.да осигури провеждането на медицинските прегледи и изследвания от лекари с необходимото образование и професионална квалификация в съответната област, посочени в Списъка на персонала на **ИЗПЪЛНИТЕЛЯ**, който ще изпълнява обществената поръчка. Замяната на лекар, посочен в Списъка се допуска само със съгласието на **ВЪЗЛОЖИТЕЛЯ**, като **ИЗПЪЛНИТЕЛЯ** следва да представя за всяко лице отделна декларация, в която да декларира, че лицето, което предлага има право да упражнява медицинска професия, съгласно изискванията на Закона за здравето и Закона за съсловните организации на лекарите и лекарите по дентална медицина и е със същата специалност, както и с квалификация, отговаряща на изискванията на **ВЪЗЛОЖИТЕЛЯ** за провеждане на медицинските прегледи и изследвания;

3.1.**ИЗПЪЛНИТЕЛЯТ** отговаря за професионалната компетентност, правоспособността и уменията на лицата от Списъка на персонала на **ИЗПЪЛНИТЕЛЯ**, както и за качественото извършване от тяхна страна на всички дейности във връзка с изпълнението на задълженията на **ИЗПЪЛНИТЕЛЯ** по настоящия договор.

4.да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работата, да предложи начин на отстраняването им, в съответствие с договореното, като може да поиска от **ВЪЗЛОЖИТЕЛЯ** указания и/или съдействие за отстраняването им.

5.да изпълнява всички законосъобразни указания и изисквания на **ВЪЗЛОЖИТЕЛЯ**;

6.да пази поверителна информация, в съответствие с уговореното в чл. 45 от договора.

**Общи права и задължения на ВЪЗЛОЖИТЕЛЯ**

**Чл. 26.** **ВЪЗЛОЖИТЕЛЯТ** има право:

1. да изисква и да получава услугите по настоящия договор в уговорените срокове и съобразно уговорените изисквания;

2. да контролира изпълнението на поетите от **ИЗПЪЛНИТЕЛЯ** задължения, в т.ч. да изисква информация от **ИЗПЪЛНИТЕЛЯ** за изпълнението на договорените услуги, или да извършва проверки, при необходимост и на мястото на изпълнение по договора;

3. да изисква от **ИЗПЪЛНИТЕЛЯ** обяснения във връзка с изготвените от **ИЗПЪЛНИТЕЛЯ** документи по чл. 9;

4. да изисква от **ИЗПЪЛНИТЕЛЯ** да промени документите по чл. 9, в случаите, когато установи несъответствия;

5. да не приема изготвените от **ИЗПЪЛНИТЕЛЯ** документи, в съответствие с уговореното в чл. 30, ал. 2.

**Чл.** **27.** **ВЪЗЛОЖИТЕЛЯТ** се задължава:

1. да приеме изпълнението на услугите, когато отговарят на договореното;

2. да заплаща на **ИЗПЪЛНИТЕЛЯ** уговореното възнаграждение в сроковете и при условията, посочени в договора;

3. да предостави информация на **ИЗПЪЛНИТЕЛЯ**, необходима да изпълнение на договора.

4. да пази поверителна информация, в съответствие с уговореното в чл. 45 от договора;

5. да оказва съдействие на **ИЗПЪЛНИТЕЛЯ** във връзка с изпълнението на този договор;

6. да освободи предоставената от **ИЗПЪЛНИТЕЛЯ** Гаранция за изпълнение, съгласно условията, посочени в чл. 17, ал. 1 и 2 от договора.

**Специални задължения на ИЗПЪЛНИТЕЛЯ**

**Чл. 28. ИЗПЪЛНИТЕЛЯТ** се задължава да:

1.не допуска прекъсването или забавянето на медицински прегледи и изследвания поради закъснение или отсъствие на лекар или клиничен лаборант, липса на медицински кабинет, повреда на медицинска апаратура или поради други причини да продължи повече от 30 минути през работен ден от съгласувания график по чл. 2, ал. 2, като незабавно следва да осигури същите договорени с Възложителя условия, свързани с нормалното протичане на медицинските прегледи и изследвания, в съответствие с Техническата спецификация на **ВЪЗЛОЖИТЕЛЯ** – Приложение № 1, в т.ч.:

1.1.при закъснение на лекар незабавно да предостави друг лекар с правоспособност да упражнява медицинска професия и със същата специалност и допълнителна квалификация. По същия начин да процедира и при закъснение на клиничен лаборант и координатор;

1.2.при невъзможност да се ползва медицински кабинет за провеждане на конкретен медицински преглед или изследване незабавно да предостави друг медицински кабинет за провеждане на прегледа или изследването, оборудван с необходимата технически изправна и годна за ползване медицинска апаратура;

1.3.при повреда на медицинска апаратура незабавно да предостави друга технически изправна и годна за ползване медицинска апаратура.

1.4.осигури приоритетно обслужване на работещите на БНБ, като създаде необходимата организация през периода на провеждане на медицинските прегледи и изследвания;

2.проведе медицинските прегледи и изследвания в обхвата и при спазване на другите условия, посочени в Техническата спецификация на **ВЪЗЛОЖИТЕЛЯ** – Приложение № 1, както и на декларираните от **ИЗПЪЛНИТЕЛЯ** условия в Техническото предложение за изпълнение на поръчката – Приложение № 2;

3.предложи писмено конкретни дати за провеждане на медицинските прегледи и изследвания при условията и по реда на чл. 4, ал. 2 и 3;

4.обсъди с представители на **ВЪЗЛОЖИТЕЛЯ** възможностите за провеждане на медицинските прегледи и изследвания, в случай че **ВЪЗЛОЖИТЕЛЯТ** не приеме предложението на **ИЗПЪЛНИТЕЛЯ** по чл. 4, ал. 2, като окончателното съгласуване на графика следва да се осъществи не по-късно от 15 календарни дни от датата на сключване на договора;

5.съгласува изготвения от **ВЪЗЛОЖИТЕЛЯ** график преди избраната начална дата за провеждане на медицинските прегледи и изследвания, както и да подпише допълнение към графика при условията, посочени в чл. 4, ал. 7;

6.започне медицинските прегледи и изследвания в лечебното заведение на първата определена дата в графика по чл. 2, ал. 2 и да продължи провеждането им, в съответствие със съгласувания график;

7.осигури през цялото време на провеждане на медицинските прегледи и изследвания самостоятелни медицински кабинети за всеки вид преглед от лекар, с изключение на аудиометричното изследване и разчитане на резултатите от него, което се осъществява през определени работни дни и организация, договорени с **ВЪЗЛОЖИТЕЛЯ** и клинична лаборатория за провеждане на медицинските прегледи и изследвания на работещите на **ВЪЗЛОЖИТЕЛЯ**, в т.ч. и помещения за вземане на необходимия биологичен материал, в съответствие с изискванията на **ВЪЗЛОЖИТЕЛЯ**, посочени в документацията за провеждане на обществената поръчка;

8.осигури координатори, които:

8.1.да посрещат работещите в БНБ в съответното лечебно заведение, в което се извършват прегледите и изследванията, с цел създаване на добра организация, в т.ч. регистрация, насочване към съответните медицински кабинети и помещения за вземане на биологичен материал;

8.2.да следят за изпълнението на съгласувания между **ВЪЗЛОЖИТЕЛЯ** и **ИЗПЪЛНИТЕЛЯ** график по часове и дни;

8.3.да обслужват работещите в БНБ на регистратурата на лечебното заведение приоритетно, като оказват необходимото съдействие при попълване на личните им данни и насочват максимално бързо и лесно работещите в БНБ към медицинските кабинети и клинична лаборатория, в т.ч. помещенията, в които се взема биологичен материал;

8.4.да съдействат за разрешаване на конфликтни ситуации, възникнали във връзка с изпълнението на обществената поръчка;

8.5.при необходимост да изпълняват и други конкретни задачи, с оглед качественото изпълнение на обществената поръчка;

9.възложи незабавно изпълнението на задълженията по т. 8 на друго лице, ако определен от него координатор е в невъзможност да ги изпълнява;

10.осигури необходимата функционираща и изправна медицинска апаратура за осъществяване на конкретния вид медицински прегледи, както и медицински консумативи и изделия в медицинските кабинети и в клиничната лаборатория, в т.ч. помещения за вземане на биологичен материал през цялото време на провеждане на медицинските прегледи и изследвания;

11.предаде на **ВЪЗЛОЖИТЕЛЯ** резултатите от проведените медицински прегледи и изследвания, отразени в профилактична карта, индивидуална за всяко лице на два пъти. Първите резултати се предават в срок до 15 (петнадесет) календарни дни от края на първата половина на периода, определен в графика по чл. 2, ал. 2 за провеждане на прегледите и изследванията, заедно с изготвения приемателно-предавателен протокол по чл. 8, ал. 1, т. 1, а останалите резултати се предават в срок до 15 (петнадесет) календарни дни от последната дата на прегледите с изготвения приемателно-предавателен протокол по чл. 8, ал. 1, т. 2;

12.осигури онлайн проверка на резултатите от клинико-лабораторните изследвания от работещите на БНБ, през цялото време на изпълнение на обществената поръчка, чрез използването на функциониращ и достъпен интернет сайт. При технически или друг проблем незабавно, но не по-късно от 3 (три) календарни дни да осигури отстраняването на проблема;

13.изготвя и предава при поискване от страна на **ВЪЗЛОЖИТЕЛЯ** информация за служители с издадени очни рецепти с предписание за корекция на зрението за работа с видеодисплей, в т.ч. при оплаквания в срок до 3 (три) работни дни от искането;

14.обработва и съхранява информацията относно личните данни на служителите, в съответствие с приложимата нормативна уредба в тази област.

**Чл. 29.**Профилактичната карта по чл. 28, т. 11 съдържа заключения/е от медицинските прегледи и изследвания, относно здравния статус на работещия и насочване при необходимост за допълнителни прегледи, изследвания и консултации, както и обобщено заключение. Оригинал на профилактичната карта е предназначен за работещия, а копие се представя на Службата по трудова медицина, с която **ВЪЗЛОЖИТЕЛЯТ** има сключен договор чрез определено от **ВЪЗЛОЖИТЕЛЯ** лице. Оригиналът и копието се предоставят в отделни запечатани пликове.

**VІ. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл.** **30.** **(1)** Предаването на услугите, предмет на договора се документира с протоколите по чл. 8, ал. 1, т. 1 и 2, които се подписват от представителите на **ВЪЗЛОЖИТЕЛЯ** и **ИЗПЪЛНИТЕЛЯ** в два оригинални екземпляра – по един за всяка от страните.

**(2) ВЪЗЛОЖИТЕЛЯТ** има право да приеме изпълнението, когато отговоря на договореното. В случай че има забележки по изпълнението на услугите, предмет на договора, поради отклонения от изискванията или при установени несъответствия в протоколите по чл. 8, ал. 1, т. 1 и 2, представител на **ВЪЗЛОЖИТЕЛЯ** по чл. 51, ал. 2, т. 1 може да откаже подписването на съответния двустранен приемателно**-**предавателен протокол. В този случай, **ВЪЗЛОЖИТЕЛЯТ** уведомява при необходимост писмено **ИЗПЪЛНИТЕЛЯ**. **ИЗПЪЛНИТЕЛЯТ** се задължава да отстрани констатираните несъответствия в срок до 5 (пет) дни, считано от датата на получаване на съответното уведомление на **ВЪЗЛОЖИТЕЛЯ** за констатираните несъответствия.

**(3)**Приемането на услугите, предмет на договора се извършва след отстраняване на несъответствията и забележките с подписване на нов двустранен приемателно-предавателен протокол по чл. 8, ал. 1, т. 1 и 2.

**VІІ. САНКЦИИ ПРИ НЕИЗПЪЛНЕНИЕ**

**Чл. 31.**При забава на плащане **ВЪЗЛОЖИТЕЛЯТ** дължи неустойка на **ИЗПЪЛНИТЕЛЯ** в размер на 0,5 % от стойността на забавеното плащане за всеки просрочен ден, но не повече от 10 % от тази стойност.

**Чл. 32.**При забавено изпълнение на задълженията по чл. 28, т. 3, 4 и 13 от страна на **ИЗПЪЛНИТЕЛЯ** същият заплаща на **ВЪЗЛОЖИТЕЛЯ** неустойка в размер на 1 % от стойността по чл. 7, ал. 1 за всеки просрочен ден, но не повече от 10 % от тази стойност. Заплащането на неустойка не освобождава **ИЗПЪЛНИТЕЛЯ** от задължението за изпълнение.

**Чл. 33.**При неизпълнение на задължението по чл. 28, т. 1 от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка за всеки просрочен ден в размер на 1 % от стойността по чл. 7, ал. 1 от договора, но не повече от 4 % от тази стойност.

**Чл. 34. (1)**При прекъсване на медицинските прегледи и изследвания, независимо дали в пълния обхват, изискван от **ВЪЗЛОЖИТЕЛЯ** или на част от тях, в рамките от 1 (един) работен ден до 3 (три) работни дни по причини, дължащи се на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 3 % от сумата по чл. 7, ал. 1 за всеки ден на прекъсване.

**(2)** При неосигуряване на необходимата медицинска апаратура, консумативи и изделия в медицинските кабинети, клиничната лаборатория, в т.ч. помещения за вземане на биологичен материал по време на провеждане на медицинските прегледи и изследвания от страна на **ИЗПЪЛНИТЕЛЯ**, същият заплаща на **ВЪЗЛОЖИТЕЛЯ** неустойка в размер на 3 % от сумата по чл. 7, ал. 1.

**Чл. 35. ВЪЗЛОЖИТЕЛЯТ** има право на неустойка за неизпълнение в размер на 10 % от стойността по чл. 7, ал. 1 в случаите, посочени в чл. 39, ал. 2.

**Чл.** **36.** **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от гаранцията за изпълнение, като уведоми писмено **ИЗПЪЛНИТЕЛЯ** за това.

**Чл.** **37.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

**VIII. ПРЕКРАТЯВАНЕ НА ДОГОВОРА**

**Чл.** **38.** **(1)** Договорът се прекратява:

1. С окончателното приемане на работата на **ИЗПЪЛНИТЕЛЯ** или с достигане на максимално допустимата стойност на договора по чл. 7, ал. 1;

2. С изпълнението на всички задължения на страните по него удостоверено с подписването на окончателен двустранен приемателно-предавателен протокол;

3. При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 7 (седем) работни дни от настъпване на невъзможността и да представи доказателства

4. При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;

5. При условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици.

6. При непостигане на съгласие между страните за графика за провеждане на медицинските прегледи и изследвания, договорът се прекратява, без предизвестие и без която и да е от страните да дължи неустойка. Непостигането на съгласие се удостоверява с подписването на двустранен протокол или с изпращането на писмо, ако **ИЗПЪЛНИТЕЛЯТ** откаже да подпише протокола от страна на **ВЪЗЛОЖИТЕЛЯ** до **ИЗПЪЛНИТЕЛЯ**, като в протокола или в писмото е посочена съответно датата на прекратяване на договора.

7. Едностранно от **ВЪЗЛОЖИТЕЛЯ**, без предизвестие при заличаване на лечебното заведение, провеждащо медицинските прегледи и изследвания със заповед на директора на Столичната регионална здравна инспекция или от друг орган.

**(2)** Договорът може да бъде прекратен:

1. по взаимно съгласие на страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка една от страните.

**Чл.** **39.** **(1)** Всяка от страните може да развали договора при виновно неизпълнение на съществено задължение на другата страна по договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната страна до неизправната и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна.

**(2)** За целите на този договор, страните ще считат за виновно неизпълнение на съществено задължение на **ИЗПЪЛНИТЕЛЯ** всеки от следните случаи:

1. При неизпълнение на задължението от страна на **ИЗПЪЛНИТЕЛЯ** да предоставя договорените медицински услуги в пълен обхват, съгласно Техническата спецификация на **ВЪЗЛОЖИТЕЛЯ** – Приложение № 1.

2. При неизпълнение на задължението от страна на **ИЗПЪЛНИТЕЛЯ** да осигури, по време на провеждане на медицинските прегледи и изследвания лекарите, посочени в Списъка на персонала, който ще изпълнява обществената поръчка по обособена позиция № 1, както и когато замени тези лекари, без съгласието на **ВЪЗЛОЖИТЕЛЯ**.

3. При установяване, по време на провеждане на медицинските прегледи и изследвания, че декларираните от **ИЗПЪЛНИТЕЛЯ** обстоятелства в документацията по обществената поръчка не отговарят на фактическото положение и не съответстват на изискванията на **ВЪЗЛОЖИТЕЛЯ**, посочени в документацията по обществената поръчка.

4. При пълно или частично неизпълнение на задължението от страна на **ИЗПЪЛНИТЕЛЯ** да предостави медицинските прегледи и изследвания, в съответствие със съгласувания между страните график по чл. 2, ал. 2.

5. При прекъсване или при закъснение провеждането на медицинските прегледи и изследвания в пълен обхват или част от тях, поради дължащи се на **ИЗПЪЛНИТЕЛЯ** причини, продължило повече от 3 работни дни.

**(3)** **ВЪЗЛОЖИТЕЛЯТ** може да развали договора само с писмено уведомление до **ИЗПЪЛНИТЕЛЯ** и без да му даде допълнителен срок за изпълнение, ако поради забава на **ИЗПЪЛНИТЕЛЯ** то е станало безполезно или ако задължението е трябвало да се изпълни непременно в уговореното време.

**Чл.** **40.** **ВЪЗЛОЖИТЕЛЯТ** прекратява договора в случаите по чл. 118, ал. 1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на договора вреди, освен ако прекратяването е на основание чл. 118, ал. 1, т. 1 от ЗОП.

**Чл.** **41.** При предсрочно прекратяване на договора, освен при прекратяване на юридическо лице – **ИЗПЪЛНИТЕЛЯ** без правоприемство:

1. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и

2. **ИЗПЪЛНИТЕЛЯТ** се задължава да преустанови предоставянето на услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**.

**Чл.** **42.** При предсрочно прекратяване на договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.

***ДОГОВОР ЗА ПОДИЗПЪЛНЕНИЕ*** *(когато е приложимо)*

**Чл.** **42а.** *(1)* ***ИЗПЪЛНИТЕЛЯТ*** *се задължава да сключи договор/договори за подизпълнение с посочените в офертата му подизпълнители в срок до 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител* ***ИЗПЪЛНИТЕЛЯТ*** *изпраща копие на договора или на допълнителното споразумение на* ***ВЪЗЛОЖИТЕЛЯ*** *заедно с доказателства, че са изпълнени условията по* [чл. 66, ал. 2](http://web.apis.bg/p.php?i=2752471#p28982788) *и* [11 ЗОП](http://web.apis.bg/p.php?i=2752471#p28982788)*.*

*(2)* *Независимо от сключения договор за подизпълнение, отговорността за изпълнение на настоящия договор е на* ***ИЗПЪЛНИТЕЛЯ****.*

*(3)* *Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на* ***ИЗПЪЛНИТЕЛЯ*** *отчет за изпълнението на съответната част от услугите, заедно с искане за плащане на тази част пряко на подизпълнителя.*

*(4)* ***ИЗПЪЛНИТЕЛЯТ*** *се задължава да предостави на* ***ВЪЗЛОЖИТЕЛЯ*** *отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.*

*(5)* ***ВЪЗЛОЖИТЕЛЯТ*** *приема изпълнението на частта от услугите, при съответно спазване на разпоредбите на чл. 8-9 и чл. 30 от договора, и заплаща възнаграждение за тази част на подизпълнителя в сроковете, посочени в чл. 8, ал. 1, т.1 и 2 след подписването на съответните приемателно-предавателни протоколи.* ***ВЪЗЛОЖИТЕЛЯТ*** *има право да откаже да извърши плащането, когато искането за плащане е оспорено от* ***ИЗПЪЛНИТЕЛЯ****, до момента на отстраняване на причината за отказа.*

*(6)* *В срок до 2 (два) дни от датата на сключване на договора, но най-късно преди започване на неговото изпълнение,* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за името, данните за контакт и представителите на подизпълнителите, посочени в офертата на* ***ИЗПЪЛНИТЕЛЯ****.* ***ИЗПЪЛНИТЕЛЯТ*** *уведомява* ***ВЪЗЛОЖИТЕЛЯ*** *за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.*

*(7)* *При изпълнението на договора подизпълнителите са длъжни да спазват всички приложими нормативни актове, разпоредби, стандарти и други изисквания, свързани с предмета на договора.*

*(8)* *Паричните вземания по договорите за подизпълнение могат да бъдат прехвърляни или залагани съгласно приложимото право.*

*(9)* *В цените, посочени в Ценовото предложение на ИЗПЪЛНИТЕЛЯ – Приложение № 3 са включени всички разходи на* ***ИЗПЪЛНИТЕЛЯ*** *за неговите подизпълнители като* ***ВЪЗЛОЖИТЕЛЯТ*** *не дължи заплащането на каквито и да е други разноски, направени от* ***ИЗПЪЛНИТЕЛЯ.***

*(10)* ***ИЗПЪЛНИТЕЛЯТ*** *се задължава да контролира изпълнението на задълженията на подизпълнителите и да не възлага работата или части от нея на подизпълнители, извън посочените в офертата на* ***ИЗПЪЛНИТЕЛЯ*** *освен в случаите и при условията, предвидени в ЗОП.*

**IX. ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

**Чл.** **43.** **(1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

Спазване на приложими норми

**Чл.** **44.** При изпълнението на договора, **ИЗПЪЛНИТЕЛЯТ** е длъжен да спазва всички приложими нормативни актове, разпоредби, стандарти и други изисквания, свързани с предмета на договора.

Конфиденциалност

**Чл.** **45.** **(1)** Всички данни, сведения, факти и обстоятелства, свързани със сключването и изпълнението на настоящия договор, ще се третират от страните като поверителна информация. За поверителна няма да се счита информацията, касаеща наименованието на договора, стойността и предмета на договора, с оглед бъдещо позоваване на придобит професионален опит от **ИЗПЪЛНИТЕЛЯ.**

**(2)** Страните се задължават да пазят в тайна, да не разпространяват на трети лица и да опазват от неоторизиран достъп информацията, станала им известна при или по повод изпълнението на задълженията им по настоящия договор, включително и след прекратяването му.

**(3)** Всяка от страните се задължава да информира другата при нарушаване на изискванията за опазване на поверителност на информацията по настоящия договор.

**(4)** С изключение на случаите, посочени в ал. 5 на този член, поверителна информация може да бъде разкривана само след предварително писмено одобрение от другата страна, като такова съгласие не може да бъде отказвано безпричинно.

**(5)** Не се счита за нарушение на задълженията за неразкриване на поверителна информация, когато:

1. информацията е станала или става публично достъпна, без нарушаване на този договор от която и да е от страните;

2. информацията се изисква по силата на закон, приложим спрямо която и да е от страните или

3. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.

В случаите по точки 2 или 3 Страната, която следва да предостави информацията, уведомява незабавно другата страна по Договора.

Публични изявления

**Чл.** **46.** **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ.**

Прехвърляне на права и задължения

**Чл.** **47.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора могат да бъдат прехвърляни или залагани съгласно приложимото право.

Изменения

**Чл.** **48.** Този договор може да бъде изменян само с допълнителни споразумения, съставени в писмена форма и подписани от двете страни, в съответствие с изискванията и ограниченията на ЗОП.

Непреодолима сила

**Чл.** **49.** **(1)** Никоя от страните по този договор не отговаря за неизпълнение, причинено от непреодолима сила. За целите на този договор „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила или чиято небрежност или умишлени действия или бездействия са довели до невъзможност за изпълнение на договора.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 7 (седем) работни дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира.

**(5)** Липсата на парични средства не представлява непреодолима сила.

Нищожност на отделни клаузи

**Чл.** **50.** В случай, че някоя от разпоредбите на този договор е недействителна или неприложима, това не засяга останалите разпоредби. Недействителната или неприложима разпоредба се замества от повелителна правна норма, ако има такава.

Уведомления

**Чл.** **51.** **(1)** Всички уведомления/заявки между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

2. **За ИЗПЪЛНИТЕЛЯ**

Адрес за кореспонденция: ………………….

Факс: …………………………………………

e-mail: ………………………………………..

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на договора и да подписват предвидените в договора документи (уведомления, протоколи, доклади и др.), както следва:

1. **За ВЪЗЛОЖИТЕЛЯ**: Иван Стоименов, началник отдел в дирекция „Управление на човешките ресурси“ – за осъществяване на цялостен контрол по изпълнението на договора и Габриела Богданова-Недева, старши инспектор, ЗБР в дирекция „Управление на човешките ресурси“ – за контакт, за представяне и за получаване на документи, свързани с изпълнението на договора и за подписване на протоколите по чл. 8, ал. 1, т. 1 и 2.

2. **За ИЗПЪЛНИТЕЛЯ:**

…………………………………………..

**(3)** За дата на получаване на уведомлението се счита:

1.  датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението е постъпило в посочената от **ИЗПЪЛНИТЕЛЯ** информационна система (е-mail) – при изпращане по електронна поща.

**(4)** Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси или други данни за контакт, съответната страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

**Чл.** **52.** За неуредените в този договор въпроси се прилагат разпоредбите на действащото българско законодателство.

Разрешаване на спорове

**Чл.** **53.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори за постигане на споразумение, а при непостигане на съгласие спорът ще се отнася за решаване от компетентния български съд.

Екземпляри

**Чл.** **54.** Този договор е изготвен и подписан в 2 (два) еднообразни екземпляра – по един за всяка от страните.

При подписването на договора се представиха следните документи:

1. Гаранция за изпълнение на договора;

2. Документите, доказващи липсата на обстоятелствата за отстраняване, посочени в чл. 54, ал. 1, т. 1 и т. 3 от ЗОП.

Приложения

**Чл.** **55.** Към този договор се прилагат и са неразделна част от него следните приложения:

1. Техническа спецификация на **ВЪЗЛОЖИТЕЛЯ** – Приложение № 1.

2. Техническо предложение за изпълнение на поръчката на **ИЗПЪЛНИТЕЛЯ** – Приложение № 2;

3. Ценово предложение на **ИЗПЪЛНИТЕЛЯ** – Приложение № 3;

4. Списък на персонала, който ще изпълнява обществената поръчка;

5. Списък на вида и броя на медицинските кабинети, в които се изпълни поръчката по обособена позиция № 1.

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Това е възможност, която е приложима в случаите, предвидени в чл.111, ал.2, изр. последно, и чл.116, ал.1, т.т.1, 2, 3 и 6, и чл.116, ал.4 ЗОП. [↑](#footnote-ref-1)